KOMISSION ASETUS (EY) N:o 3027/94, annettu 13 päivänä joulukuuta 1994, yhteisön ja Bulgarian ja Romanian välisissä väliaikaisissa sopimuksissa määrätyn järjestelmän yksityiskohtaisista soveltamissäännöistä siipikarjanliha- ja muna-alalla annetun asetuksen (EY) N:o 1559/94 muuttamisesta



Virallinen lehti nro L 321 , 14/12/1994 s. 0012 - 0013

Suomenk. erityispainos Alue 3 Nide 64 s. 0012

Ruotsink. erityispainos Alue 3 Nide 64 s. 0012



KOMISSION ASETUS (EY) N:o 3027/94, annettu 13 päivänä joulukuuta 1994, yhteisön ja Bulgarian ja Romanian välisissä väliaikaisissa sopimuksissa määrätyn järjestelmän yksityiskohtaisista soveltamissäännöistä siipikarjanliha- ja muna-alalla annetun asetuksen (EY) N:o 1559/94 muuttamisesta EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon Euroopan talousyhteisön ja Euroopan hiili- ja teräsyhteisön sekä Bulgarian tasavallan välisen kauppaa ja kauppaan liittyviä toimenpiteitä koskevan väliaikaisen sopimuksen soveltamista koskevista tietyistä yksityiskohtaisista säännöistä 20 päivänä joulukuuta 1993 annetun neuvoston asetuksen (EY) N:o 3641/93(1) ja erityisesti sen 1 artiklan, ottaa huomioon Euroopan talousyhteisön ja Euroopan hiili- ja teräsyhteisön sekä Romanian välisen kauppaa ja kauppaan liittyviä toimenpiteitä koskevan väliaikaisen sopimuksen soveltamista koskevista tietyistä yksityiskohtaisista säännöistä 20 päivänä joulukuuta 1993 annetun neuvoston asetuksen (EY) N:o 3642/93(2) ja erityisesti sen 1 artiklan, sekä katsoo, että komission asetuksessa (EY) N:o 1559/94(3), sellaisena kuin se on viimeksi muutettuna asetuksella (EY) N:o 2394/94(4), säädetään yhteisön ja Bulgarian ja Romanian välisissä väliaikaisissa sopimuksissa määrätyn järjestelmän yksityiskohtaisista soveltamissäännöistä siipikarjanliha- ja muna-alalla, asetuksessa (EY) N:o 1559/94 säädetään, että tähän järjestelmään haluavien toimijoiden on täytynyt harjoittaa vähimmäismäärä tuonti- ja vientitoimintaa vuosina 1992 ja 1993; tämä säännös tulisi mukauttaa koskemaan todistushakemusta edeltäneitä kahta vuotta, saatujen kokemusten perusteella olisi tarpeen aikaistaa yhdellä kuukaudella todistushakemusten jättöpäivää, jotta kiintiöiden käyttö voi alkaa kunkin ajanjakson alusta kunkin ajanjakson ensimmäisen kuukauden lopun sijaan, joka on tämänhetkinen tilanne, nämä säännökset olisi pantava täytäntöön mahdollisimman pian, mutta joitain toimenpiteitä ei voida soveltaa heti, ja tässä asetuksessa säädetyt toimenpiteet ovat siipikarjanliha- ja muna-alan hallintokomitean lausunnon mukaiset, ON ANTANUT SEURAAVAN ASETUKSEN: 1 artikla Muutetaan asetus (ETY) N:o 1559/94 seuraavasti. 1) Korvataan 3 artiklan a kohta seuraavasti: "a) Tuontitodistuksen hakijan on oltava luonnollinen henkilö tai oikeushenkilö, joka hakemuksen esittämishetkellä voi jäsenvaltioiden toimivaltaisten viranomaisten hyväksymällä tavalla todistaa tuoneensa tai vieneensä vähintään 25 tonnia (tuotteen paino) neuvoston asetukseen (ETY) N:o 2777/75 kuuluvien tuotteiden ja viisi tonnia (kuorellisia munia vastaava) neuvoston asetukseen (ETY) N:o 2771/75 ja neuvoston asetukseen (ETY) N:o 2783/75(5) kuuluvien tuotteiden osalta todistuspyynnön esittämistä edeltäneinä kahtena kalenterivuonna. Näitä tuotteita lopulliselle kuluttajalle myyvä vähittäismyyjä tai ravintolanpitäjä suljetaan kuitenkin mainitun järjestelmän soveltamisalan ulkopuolelle. (5) EYVL N:o L 282, 1.11.1975, s. 104. " 2) Korvataan 4 artiklan 1 kohta seuraavasti: "1. Lisenssihakemus voidaan jättää ainoastaan kunkin 2 artiklassa määritellyn ajanjakson kymmenen ensimmäisen päivän kuluessa." 2 artikla Tämä asetus tulee voimaan 1 päivänä tammikuuta 1995. Edellä 1 artiklan 2 kohtaa sovelletaan kuitenkin 1 päivästä maaliskuuta 1995 alkaen. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 13 päivänä joulukuuta 1994. Komission puolesta René STEICHEN Komission jäsen (1) EYVL N:o L 333, 31.12.1993, s. 16 (2) EYVL N:o L 333, 31.12.1993, s. 17 (3) EYVL N:o L 166, 1.7.1994, s. 62 (4) EYVL N:o L 256, 4.10.1994, s. 1